1953-ban kezdte a labdarúgást a Pontremolese csapatában. A következő évben került a Spezia korosztályos csapatához, ahol 1957-ben mutatkozott be az első csapatban. 1958 és 1968 között a Fiorentina labdarúgója volt, ahol kétszer nyert olasz kupát a csapattal. Tagja volt az 1960–61-es KEK-győztes együttesnek, amikor a csapat vezetőedzője Hidegkuti Nándor volt. 1968 és 1974 között a Cagliari csapatában védett és bajnok lett az együttessel az 1969–70-es idényben. 1974-től az AC Milan játékosa volt, ahol egy-egy bajnoki címet és olasz kupa-győzelmet ért el a csapattal. 1980-ban érintett volt a bundabotrányban és két évre eltiltották. 1982-ben a harmadosztályú Elpidiense csapatában tért vissza még két idényre. 1984-ben 45 évesen vonult vissza az aktív labdarúgástól.